Document ID: 31981R0042

Padomes Regula (EEK) Nr. 42/81
(1981. gada 1. janvāris),
ar ko Grieķijas Republikai atļauts dažu lauksaimniecības produktu valsts iekšējās apakšpozīcijas iekļaut Kopējā muitas tarifa nomenklatūrā
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu,
ņemot vērā 1979. gada Pievienošanās aktu un jo īpaši tā 65. panta 3. punktu,
ņemot vērā Komisijas priekšlikumu,
tā kā saskaņā ar Pievienošanās akta 65. panta 3. punktu Grieķijai ir jāpiemēro kopējo muitas tarifu nomenklatūra no 1981. gada 1. janvāra attiecībā uz produktiem, uz kuriem attiecas Līguma II pielikums; tā kā, saskaņā ar akta 65. panta 3. punktu Grieķijai tomēr var atļaut esošās valsts iekšējās apakšpozīcijas iekļaut Kopējā muitas tarifa nomenklatūrā, lai pakāpeniski virzītos uz pielīdzināšanos Kopējam muitas tarifam vai uz nodevu likvidēšanu Kopienā tādā mērā, lai nerastos grūtības piemērot Kopienas noteikumus;
tā kā šāda atļauja nerada sarežģījumus attiecībā uz produktiem, kam piemēro ievedmuitu, un ir pamatota, ja uz vienā Kopējā muitas tarifa apakšpozīcijā ietvertiem produktiem attiecas dažādas nodokļa likmes; tā kā Grieķijai attiecībā uz iepriekš minētajiem produktiem būtu jāatļauj valsts iekšējās apakšpozīcijas iekļaut kopējā muitas tarifu nomenklatūrā,
IR PIEŅĒMUSI ŠO REGULU.
1. pants
Attiecībā uz produktiem, uz kuriem attiecas Līguma II pielikums un Kopienas noteikumi par ievedmuitas piemērošanu ievedprecēm no trešām valstīm, Grieķijas Republikai atļauj ietvert Kopējā muitas tarifa nomenklatūrā valsts iekšējās apakšpozīcijas, kas ir nepieciešamas pakāpeniskai virzībai uz pielīdzināšanos tarifiem vai muitas nodokļu likvidēšanai Kopienā saskaņā ar Pievienošanās aktā izklāstītajiem nosacījumiem.
2. pants
Šī regula stājas spēkā 1981. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 1981. gada 1. janvārī

Labels: 3
18
6